寶元聖德詩
作者：梅堯臣
朝代：宋

paragraphs: 齋誠羽衛陳，庚戌推蓂莢。
靈宮容物備，清廟威儀攝。
遲明導玉輿，出宿戒清堞。
冥濛雲霧低，泱漭乾坤接。
時雪凝九霄，金笳競三疊。
來賓萬國會，受職百神協。
中夜即壇壝，濃陰駁鱗鬣。
及爾圭幣升，煥然星斗曄。
華鍾帝樂張，法從天衢躡。
端門清旭上，肆宥歡聲浹。
寶圖增大號，元曆開皇刼。
吉甫獨何人，詠歌揚聖業。